Բեցի Ակերշլութ-Բերգ

**Բեցի Ակերշլութ-Բերգ** (, ), նորվեգացի ծովանկարիչ և բնանկարիչ։ Կարիերայի մեծ մասն անցկացրել է նիդերլանդական Վլիլանդ համայնքում։

## Կենսագրություն
Բեցին ծնվել է Աքերսհուսում գտնվող Աուրսկոգ գյուղում՝ կալվածատերերի ընտանիքում։ Հայրը Կասպեր Քրիստիանսեն Բերգն էր (1828-1914), մայրը՝ Բերթա Նորդբայը (1829-1912)։ Ավելի ուշ նրանք տեղափոխվեցին Քրիստիանա (այժմյան Օսլո), որտեղ հայրը դարձավ գործարար։

### Գործունեություն
Սկզբում Բեցին աշխատում էր որպես բուժքույր, հետո որպես համակցված բուժքույր և միսիոներ Ֆինմարքում։ Այդուհանդերձ, նա զգում էր, որ կապված է նկարչությանը և որոշեց հաճախել Արհեստի և արվեստի արդյունաբերության նորվեգական ազգային ակադեմիա (*Statens håndverks- og kunstindustriskole*), որտեղ սովորում էր Վիլհելմ վոն Հաննոյի և Ֆրից Թալոույի հետ։ Ավելի ուշ աշխատեց  Օտտո Սինդինգի հետ և հետևեց նրան, երբ վերջինս տեղափոխվեց Մյունխեն։

մինի|ձախից|Բեցի Ակերշլութ-Բերգի ստորագրությունը
Դեպի Վիեննա կատարած ուղևորության ժամանակ Բեցին տեսավ նիդերլանդական նկարիչ Հենդրիկ Վիլեմ Մեսդագի որոշ աշխատանքները, ինչը մեծ ազդեցություն ունեցավ նրա վրա։ 1885 թվականին Բեցին հնարավորություն ունեցավ հանդիպել նրան և կնոջը, ինչը դրդեց նրանց միասին աշխատել Հաագայում։ Բեցին մտերմացավ Հենդրիկի կնոջ՝ Սիենտե վան Հութենի հետ, ով նկարեց Բեցիի դիմանկարը։ 1890 թվականին նա Փարիզում կարճ ժամանակով աշխատել է Պիեռ Պյուվի դը Շավանի հետ։

Նրանց միջոցով Բեցին հանդիպեց Հովելակենի նախկին քաղաքապետ Գուսվինուս Ջերարդուս Ակերսլութի հետ (1843-1929), ով վերջերս կորցրել էր կնոջը։ 1893 թվականին նրանք ամուսնացան։ Երեք տարի անց տեղափոխվեցին Օսթ-Վլիլենդ, որտեղ գնեցին քաղաքի ամենահին տունը և ի պատիվ ծովակալ Կորնելիս Թրոմփի անվանեցին «Tromp's Huys»: Թեև Բեցին մեկուսացած էր, սակայն յուրաքանչյուր ամառ ճամփորդում էր և հնարավորություն ունենում ցուցահանդեսների մասնակցել Եվրոպայում։ Նա եղել է ինչպես Նորվեգիայի, այնպես էլ Եվրոպական այլ ծովափնյա համայնքներում ծովանկարներ անելու նպատակով։ Նկարելուն զուգահեռ Բեցին հաճախում էր կիրակնօրյա դպրոց և աղջիկների համար նախատեսված կարուձի խմբակ։ Այնտեղ մնացել է մինչև իր մահը՝ 1922 թվականը
:

1956 թվականին «Tromp's Huys»-ը դարձավ թանգարան։ Բեցիի շուրջ 300 աշխատանքների մեծ մասը պահվում է այնտեղ և պարբերաբար ուղարկվում ցուցահանդեսների, այդ թվում՝ 1992 թվականին Նորդելեկ Սխեպվարտմյուզեեմ թանգարան։ Նրա աշխատանքները ցուցադրվել են նաև 1996 թվականին Աուրսկոգի հատուկ ցուցահանդեսում և Նորդկապմուսեետում՝ Հոննինգսվոգի մոտ, որտեղ Բեցին աշխատել է Սեմիի հետ (2004)։

## Ընտրյալ նկարներ

Պատկեր:Betzy Akersloot-Berg - Landscape at the Coast - NG.M.04368 - National Museum of Art, Architecture and Design.jpg|Ափամերձ բնապատկեր Նորվեգիայում
Պատկեր:Akersloot-Berg-Cemetery.jpg|Գերեզմանոց
Պատկեր:Akersloot-Berg-Vlieland.jpg|Օսթ-Վլիլենդ
Պատկեր:Lofoten Betzy Rezora Berg (1850-1922).png|Լոֆոտեն
Պատկեր:Noordzeestrand van Betzy Akersloot.JPG|Հյուսիսային ծով


## Ծանոթագրություններ

## Գրականություն
*Marian Douma and Maartje de Haan, *Olieverf, penselen en zeewater: de schildersvrienden Betzy Akersloot-Berg, Hendrik Willem Mesdag en Sientje Mesdag-van Houten*, Zwolle, 2010  
*Brit Bell, *Betzy Akersloot-Berg, 1850-1922: zeeschilderes*, Franeker, 2000 
* Anne Aaserud & Caroline Serck-Hanssen: Nordnorske bilder og bildet av Nord-Norge. Tromsø: Nordnorsk Kunstmuseum, 2002.

## Արտաքին հղումներ

*Museum Tromp's Huys Official website

Կատեգորիա:1850 ծնունդներ
Կատեգորիա:1922 մահեր
Կատեգորիա:Բնանկարիչներ
Կատեգորիա:Դեկտեմբերի 16 ծնունդներ
Կատեգորիա:Դեկտեմբերի 18 մահեր
Կատեգորիա:Նորվեգացի արվեստագետներ
Կատեգորիա:Նորվեգացի ծովանկարիչներ
Կատեգորիա:Նորվեգացի նկարչուհիներ